**ОБЯВЛЕНИЕ ПО РЕДА НА ЧЛ. 26, АЛ. 3 ОТ ЗАКОНА НА НОРМАТИВНИТЕ АКТОВЕ**

 **ОТНОСНО:** Приемане на ТАРИФА ЗА ТАКСИТЕ ЗА ВОДОВЗЕМАНЕ НА МИНЕРАЛНА ВОДА ОТ ПЕС-1ХГ „РУДОЗЕМ“, ГР. РУДОЗЕМ, ОБЛ. СМОЛЯН.

 На основание чл. 26, ал. 3 от Закона за нормативите актове, регламентиращ задължението на съставителя на проект на нормативен акт за публикуването му с цел информираност на населението и прозрачност в действията на институциите, уведомяваме всички заинтересовани лица, че в **30-дневен срок** от публикуване на настоящото обявление на интернет страницата на Община Рудозем се приемат предложения и становища, относно така изготвения проект на ТАРИФА ЗА ТАКСИТЕ ЗА ВОДОВЗЕМАНЕ НА МИНЕРАЛНА ВОДА ОТ ПЕС-1ХГ „РУДОЗЕМ“, ГР. РУДОЗЕМ, ОБЛ. СМОЛЯН.

1. **Причини, налагащи приемането на Тарифата:**

 Както е публично известно, на територията на община Рудозем съществува природния ресурс – минерална вода от находище на минерална вода общинска собственост – ПЕС-1ХГ„Рудозем“ с утвърдени запаси, съгласно Заповед № РД- 159/26.02.2025г. на Министъра на околната среда и водите, по реда за Закона за водите.

 Съгласно § 133, ал.9, т.1, б. „в“ от от Преходните и заключителните разпоредби (ДВ, бр.61/2010 г.) на Закона за водите, Общинския съвет трябва да определи дали минералната вода от находището да бъде предоставяна за ползване безвъзмездно, или след заплащане на такса, определена с Тарифа, приета от общинския съвет.

 Съгласно чл.52, ал.1, т.3, буква „а“ и § 133, ал.9, т.1 и ал.10 от Закона за водите, предоставянето на права за водовземане се извършва на основание издадено от кмета на Община Рудозем разрешително за водовземане и платена такса за водовземане.

 Таксите за водовземане на минерална вода от находището на територията на община Рудозем трябва да бъдат посочени в Тарифа, където са установени и конкретните цели, за които минералната вода може да се предоставя за ползване. Пълноценното усвояване на природния ресурс, при съобразяване на наличния дебит и на характеристиките на минералните води, налагат приемането на настоящия проект на Тарифа.

 Принципите, на които се основават таксите в проекта на Тарифа не са свързани с административни услуги, предоставяни от администрацията, а са регламентирани в чл.192, ал.1 от Закона за водите, както следва: възстановяване на разходите за водните услуги, включително на тези за околната среда и за ресурса, както и принципа замърсителят плаща. С разпоредбата на чл.192 от Закона за водите се прилагат изискванията на Директива 2000/60/ЕС установяваща рамката за действията на Общността в областта на политиката за водите.

1. **Цели, които се поставят с приемане на Тарифата:**

 Целите, които се поставят с приемането на Тарифата:

* определяне размер на таксите за издаване на разрешително за водовземане и таксите за водовземане от находище на минерална вода общинска собственост – ПЕС-1ХГ„Рудозем“;
* осигуряване на икономически стимули за ефективно използване на водите;
* разширяване на възможностите за ползването на минералната вода чрез задоволяване на все по-разнообразни обществени и бизнес цели.

 Проектът на Тарифа е изготвен в продължение на държавната политика за насърчаване на по-доброто усвояване на природния ресурс и предоставената на органите на местно самоуправление възможност самостоятелно да определят визията на развитие на този сектор.

1. **Финансови и други средства необходими за прилагането на новата уредба:**

 За прилагането на Тарифата, не е необходимо разходване на бюджетни средства.

1. **Очаквани резултати от приемането на Тарифата:**
* опазване и ефективно използване на минералната вода;
* осигуряване на равнопоставеност при ползване на минералната вода с вече придобити права;
* разширяване кръга и активността на заинтересованите ползватели посредством издаване на разрешителни за водовземане;
* подобрено стопанисване на сондажите за минерална вода, техните санитарно- охранителни зони и водопреносната мрежа, чрез привличане на средства за изпълнение на проекти от програмата за минерални води на Национален доверителен Екофонд.

 Община Рудозем ще реализира финансови и икономически ползи от приемането на Тарифата.

 Прилагането на предлагания проект на ТАРИФА ЗА ТАКСИТЕ ЗА ВОДОВЗЕМАНЕ НА МИНЕРАЛНА ВОДА ОТ ПЕС-1ХГ „РУДОЗЕМ“, ГР. РУДОЗЕМ, ОБЛ. СМОЛЯН ще обезпечи по-доброто усвояване на природния ресурс и ще осигури допълнителен приход в общинския бюджет.

1. **Анализ за съответствие с правото на Европейския съюз:**

 Предлаганият проект на ТАРИФА ЗА ТАКСИТЕ ЗА ВОДОВЗЕМАНЕ НА МИНЕРАЛНА ВОДА ОТ ПЕС-1ХГ „РУДОЗЕМ“, ГР. РУДОЗЕМ, ОБЛ. СМОЛЯН е съобразен с европейското законодателство - Регламент (ЕО) № 1082 / 2006 г. на Европейския парламент и на Съвета и Европейската харта за местно самоуправление, както и с разпоредбите и целите на националното и местно законодателство.

 Настоящото предложение е направено на основание чл.21, ал.2 от Закон за местното самоуправление и местната администрация при спазване изискванията на чл.75-79 от Административнопроцесуалния кодекс и чл.7, ал.2 и чл.15, ал.1, чл.26 и чл.28 от Закона за нормативните актове.

Предложения и становища по проекта могат да бъдат направени в 30-дневен срок от публикуване на настоящото съобщение на e-mail: oba@rudozem.bg или в деловодството в административната сграда на Общинска администрация - Рудозем на адрес: гр.Рудозем, бул. ” България ” № 15.

Настоящите мотиви са публикувани по електронен път на 13.03.2025 г. на следният интернет адрес на Община Рудозем: [www.rudozem.bg](http://www.rudozem.bg/)

**С уважение,**

**КМЕТ НА ОБЩИНА РУДОЗЕМ: /П/**

**/ИНЖ. НЕДКО КУЛЕВСКИ/**